Referat fra bestyrelsesmøde 31.10.2006.

Til stede.

Martin F, Asger, Malene, Anders, Hans-Ole, Bent, Martin S & Narandi.

(Bents´feriehotmail: Benthj@hotmail.com)
1 Referat fra sidst blev godkendt og underskrevet.

2. Dagsorden godkendt, med 5 ekstra punkter til eventuelt.

3. Vicevært; Carsten Almind
Vi udbad os på sidste bestyrelsesmøde et nyt økonomisk tilbud, hvor vi halverede hans timer, og fik definerede hans arbejdsopgaver i en ”rigtig” kontrakt.

Det nye tilbud lød på en timeløn på 295,- kr i timen, hvilket ville være 164.000,- kr. årligt.

Besparelsen med stærkt reducerede arbejdsopgaver ville være 20.000 pr. år, hvorfor vi besluttede ikke at tage tilbuddet, men i stedet sige ja til den gamle pakke, idet den var markant billigere for Oxford Have at bruge.

Malene tager kontakt til Carsten angående dette. Ydermere får hun udarbejdet en ny kontrakt, hvori alle arbejdsopgaver er beskrevet, og undersøger om vi kan få ændret de 3 måneders gensidig opsigelse, til 1 måneds gensidig opsigelse.

Viceværtens månedsløn vil så være 11.826,- pr. måned.

Hans arbejdsopgaver vil blive lagt ud på vores hjemmeside: Oxfordhave.dk
4. Henvendelser fra beboere.

4.a. Indretning af fælleshus.
En kok der bor i Ox.Ha vil gerne hjælpe med indretning og indkøb af køkkenting til fælleshuset. Dette tilbud tager vi imod.

4.b. Gennemgangen af tagene
Flere beboere spørger til hvordan det gik med gennemgangen af tagene i etape 1 + 2, der foregik sammen med  2 fra bestyrelsen, Leif Hansen og byggesagkyndige Ebbe Sallings fra” Kama consult
Vi ligger fejl & mangellisten fra denne gennemgang på vores hjemmeside hurtigst muligt. 

På listen figurerer bloknumre + Schaumanns´ gamle husnumre, i nævnte rækkefølge. Således at når der fx står: 5/25 er det blok nr. 5 og gammel husnr. 25.

4c. Hærværk på hus.

 En beboer har henvendt sig fordi der er nogle børn der har lavet hul i, + kastet jord på hans.

Han spørger hvem der skal betale for dette.

Ved man hvem der laver hærværk på ens parcel, er det hærværkeren der betaler skaden.

Bestyrelsen undersøger sagen.

5. Henvendelser fra samarbejdspartnere.

5.a. Parkeringsbåse.

Arkitekt; Anders Helweg fortæller at KBC havde forstået at vi ikke ville have nummererede parkeringspladser alligevel ? Dette forstår vi ikke: Narandi henvender sig til Niels Blom fra Schaumann + A. Helweg og fortæller at vi vil have det, som vi besluttede på den ekstraordinære generalforsamling; markerede parkeringsbåse + nummererede parkeringspladser. 

I denne forbindelse, har de 2 bestyrelsesmedlemmer der var med til den udvendige mangelgennemgang, fået at vide, at KBC har lagt en asfalt, man ikke kan male parkeringsbåse på. Dette undersøger Narandi også.

5.b. Parabolantenner.

A. Helweg har orienteret om, at opsætning af parabolantenner ikke kan nægtes rent lovgivningsmæssigt. Men i hvert enkelt tilfælde skal den der ønsker en sådan, søge Plan- og arkitektur i Københavns Kommune om godkendelse til denne.

5.c Vandrør udvendig på huset.

Plan- og arkitektur godkender vandrøret i dette ene tilfælde, hvis det bliver malet i vægfarven.

Vi vurderer dette ikke er i strid med vedtægterne.

6. Schaumann.

6.a hæk langs hegnet ved Vejlands alle´.

Schaumann havde lovet at male hegnet langs hegnet ved Vejlands alle´. Vi bad om at få en hæk i stedet for, hvilket Schaumann har afvist. 

6.b. Individuelle overtagelser af udendørs arealer.

Vi kan ikke få svar på, hvornår vi hver især overtager vores udendørs arealer, hvilket er frustrerende, idet det efterhånden er meget lang tid siden, at vi flyttede ind i husene i etape 1 + 2.

6.c. Hække mellem husene.

 Vi kan heller ikke få svar på, hvornår de opsætter de lovede hække mellem husene. Men de har lovet det bliver dette efterår, og de har travlt, hvis de skal nå det, inden der kommer frost i jorden.

7. Opfølgning på gennemgang af de udendørs arealer.

7.a. Jord som folk har smidt
Jord som folk har smidt langs plankeværket (og andre steder) ifm. At de har fået lagt fliser i egen have, bliver ikke fjernet. Det skal de selv sørge for. Bestyrelsen vil henvende sig til de beboere, der har fået lavet dette, og bede om at de rydder eget affald (jord) af vejen.

7.b. Cykelstativer.
Cykelstativer mangler der her og der. De er meget ulige fordelt. Schaumann har meddelt bestyrelsen at de ikke opsætter flere cykelstativer og argumenterer med, at de har opfyldt alle lovkrav ift. bebyggelsen.
Til private beboere, der har kontaktet dem om mangel på cykelstativer, har de dog meddelt, at cykelstativerne var udsolgt!

7.c Handleplan for maling af huse.

Vi skal i nærmeste fremtid have udarbejdet en handleplan for, hvornår vi maler vores huse + med hvilken maling. Dette for at vi kan have punktet med til næstkommende generalforsamling. Punktet kommer op på næste bestyrelsesmøde.

7.d. Motorcykelparkering.

Motorcykler skal parkeres på parkeringspladsen.

7.e. TDC-standerne 
 Dem der er løse tjekker Malene op på.

7.f Ulovlige skure 
Bestyrelsen tjekker op på disse. Det handler om de selvbyggede skure der ikke i alle tilfælde lever op til kravet om, rent kosmetisk at være lig de skure KBC har opsat. Bestyrelsen vil tage en runde i Ox. Ha og efterfølgende rette henvendelse til de beboere der har skure der skal  justeres.

7.g.  Ansvarsforsikring 
Ansvarsforsikringen for bestyrelsen ligger nu hos Anders. Vi vil forny denne.

Vi mangler at få lavet en forsikring til fælleshuset + forsikring til de fælles endegavle. Martin S indhenter tilbud omkring dette.

7.h. Græsarmering 
Græsarmering i etape 1, første række mod Gyldenrisparken mangler græsarmering under cykelstativerne. Schaumann vil ikke betale for dette, hvorfor vi som Grundejerforening selv må betale. Malene undersøger om Viceværten kan lægge dette, således vi kun skal betale materialeprisen. Andet alternativ er henvendelse til brolæggeren i Ox.ha. og få et tilbud fra ham.

7.i. Skraldestativer til småting.

Små skraldestativer der skal fordeles rundt omkring i Ox.Ha indhenter Bent tilbud på. 
8. Økonomi.

8.a PBS 
 PBS er færdigoprettet.

8.b. Netbank.

Anders har undersøgt om vi kunne få netbank, men for foreninger er dette ret dyrt, (ca. 1000,- pr. md.) Hvorfor vi valgte ikke at benytte dette.

Anders har skrevet til Kolbæk invest, der ejer mange huse i Ox.Ha. at de skylder Grundejerforeningen 16.200,- kr.  Er der problemer med indkrævningen af disse penge, for kontingent til grundejerforeningen, vil Scahumanns´ advokat gerne hjælpe med dette.

8.c nye beboere

Ifm. fraflytning fra Ox.ha. skal vi have udarbejdet et brev der fortæller at Bestyrelsen gerne vil kende navn + husnummer på nye ejere. Bent vil fremover bede de ejendomsmæglere der henvender sig til ham, om dette.
8.d opdateret liste over alle beboere i Ox.Ha,

Anders har lavet en helt opdateret liste med navne + husnumre på alle i Ox.Ha.

9. R-98.

9.a pris for renovation i Ox. Ha. For 2006

Birgitte Rådmark fra r-98 fortæller at vi i 2006 skal betale 75.488,- kr. Dette beløb er udregnet efter antallet af beboere i Ox.Ha. i løbet af 2006, hvorfor beløbet bliver større fra 2007.

Beløbet bliver også højere idet vi lige har bestilt 4 ekstra containere. Således vil vi fremover have 12 containere, der tømmes 2 gange ugentligt.

9.b. Faste containere.

Martin S har undersøgt pris og krav ift. at have en container stående fast i Ox.Ha.  Det vil koste 1000,- kr. pr. md. + 16 m. friareal til begge sider. Dette kan vi ikke opfylde (vi har brug for parkeringspladser- også dem ude på Irlandsvej. Derfor holder vi os til, at vi gratis kan bestille ekstra storskrald hos R-98. det kan man gøre altid, Minus 14 dage før og efter de planlagte afhentninger af storskrald hos os.

Vi vil sørge for, at dette kommer til at ske kontinuerligt. Har man problemer med dette har man 2 valgmuligheder mere: Man kan lave en aftale med viceværten, der mod en lille betaling fjerner ens storskrald, eller man kan selv køre hen med sit storskrald til amager miljøstation.
9.c Afhentning af papir.

Papirskraldespandene bliver fremover tømt fredage i ulige uger.

10. Legepladsgruppen
10.a. Endelig godkendelse til at oprette legeplads + boldbane.

Der er kommet reel godkendelse fra Københavns Kommune; Miljø- og teknik for at vi både må lave legeplads og boldbane på de 2 grunde. Dette ift. forureningen.

10.b. Børnenes tegninger af ønskelegepladser.

Legepladsgruppen har gennemgået alle de tegninger der blev indgivet af børnene i Ox. Ha og arbejder videre med legepladsens udformning ift. disse udkast.. 
10.c 3 forskellige bud på legepladser.

På legepladsmødet blev der oprettet en ny arbejdsgruppe, der skulle indhente tilbud på legepladser i 3 forskellige størrelser: 1 lille, 1 mellemstor & en stor. 

Alle 3 forslag skal så fremlægges på generalforsamlingen i marts måned.

Størrelsesforholdet her er, at det der er ment som en stor, er det oprindelige forslag om, at lave en boldbane på den ene forhøjning ved fælleshuset og en legeplads for alle aldersgrupper på den anden forhøjning

Se i øvrigt referat fra legepladsgruppemøder på vores hjemmeside; Oxfordhave.com

11. Hjemmesiden.

Hjemmesiden trænger til at blive peppet op og til at der bliver redigeret i det skrevne materiale.

Dette vil vi få gjort noget ved. Er der nogle hjemmesideeksperter i Oxford Have ? Så må de gerne kontakte Frese. Derudover vil Anders´ kone og Malenes´ mand bidrage til at udvikle hjemmesiden..
Martin F vil prøve at få lavet en intern mailingliste i Ox.Ha. Ikke at man skal kende hinandens mailadresser, men for at bestyrelsen evt. kan sende mail ud til alle.

12. Grafitti.

Martin S har undersøgt priserne for fjernelse af graffiti. ”Stop vandalisering” gennem Københavns kommune har den billigste ordning, som dog er ret dyr.

De vil have 40,- kr. pr meter. Ydermere skulle vi betale 60,- kr. pr. meter for at få impreneret alle relevante mure først. Dette skulle også gentages efterfølgende ved alt eventuelt grafittihærværk.

Vi vurderer at dette er for dyrt, idet vi ikke har oplevet grafittihærværk endnu. Så vil vi se om det overhovedet bliver et problem for os, og tage stilling efterfølgende.
13. Eventuelt.

13.a Såfremt en beboer sælger/udflytter midt i en måned, skal denne korrektion af kontigent indtægt foregå via ejendomsmægler på refusionsopgørelsen.
13.b Marianne har trukket sig som suppleant fra bestyrelsen.

13.c Asger vil sørge for udlejningslister + div. omkring fælleshuset fremover.

13.d Vicevært + KBC skal være opmærksomme på børn, når de kører rundt i deres maskiner.

Punkter til næste møde.
Handleplan for maling af huse

It gruppe

Fejl og mangler gruppe
Renskrivning af Oxford Haves vedtægter
Medlemsliste for Ox.Ha

Handlingsplan for den udvendige mangelliste
Næste møde er tirsdag den 7. december 2006 kl. 19. 30 hos………………..
Referent;
Narandi Linnebjerg Oxbøll.

